钦定古今图书集成/理学汇编/经籍典/第086卷 > 宋胡一桂翼传举要 > 《画爻位虚四者之别》
## 钦定古今图书集成/理学汇编/经籍典/第086卷 > 宋胡一桂翼传举要 > 《画爻位虚四者之别》

六爻则九与六矣，六位则初、二、三、四、五、上矣，而又有
六画六虚者，何也？盖方画之初则为画，画既成于位
之上则为爻，爻可见而位不可见，位虚而爻实也。位
之虚者所以受爻，爻者已成之画，爻与画先后不争
多，所谓“啐啄同时”是也。必以画言之者，见得《易》非死
物。据六爻观之，如圣人方用手画下，犹有活动之势
也。位未画则为虚。位既画则为爻。此四者不可强分。
亦不容无辨。要在人活络观之尔。